કેનાલ રોડ પર જૂની કાપડ મિલ અને તેની પાછળથી નીકળતા વિશાળ વોંકળા પર શક્ય હોય ત્યાં સ્લેબ ભરીને પાર્કિંગની વ્યવસ્થા કરી શકાય. વિકલ્પમાં ગુંદાવાડી નજીક જ મનપાની શિક્ષણ સમિતિની ઓફિસના મેદાનમાં તહેવારમાં ત્યાં વાહન પાર્કિંગ માટેની સુવિધા મનપાએ આપવી જોઇએ. તત્કાલિન મ્યુનિ. કમિશનર ડો.દિનેશ બ્રહ્મભટ્ટે કેનાલ રોડને પહોળો કરવા માટે લાઇન ઓફ પબ્લિક સ્ટ્રીટ જાહેર કરીને કપાત યોજના બનાવી હતી. પરંતુ ચૂંટણી નજીક હોય વોટબેંકની લ્હાયમાં અચાનક જ શાસકોએ રાજકીય બ્રેક મરાવી દીધી. ત્યાંરથી લાઇન ઓફ પબ્લિક સ્ટ્રીટ અભેરાઇએ છે. આ જગ્યાએ મનપાની બંધ થયેલી શાળાની જગ્યાએ મલ્ટીલેવલ પાર્કિંગ બનાવી શકાય. કેનાલ રોડ સાંકળો હોઈ કોઇ એક તરફ પાર્કિંગ થઇ શકે તેમ નથી. પરંતુ પેલેસ રોડ પર એક તારીખ અને બેકી તારીખી વ્યવસ્થા મુજબ ટુ વ્હીલ માટે પાર્કિંગની સુવિધા તહેવારોના દિવસોમાં આપી શકાય તેમ છે.